Ինչպէս գիտենք, կը լսենք ու կը կարդանք, Ցեղասպանութեան հարիւրամեակի ձեռնարկները նոր կեանք մը բերին, նոր զարթօնք բերին մեր համայն հայութեան, ու այդ բոլորին կողքին՝ նաեւ պահանջատիրութեան հարց մը, որուն համար արդէն իսկ շուրջ երկու տարիներէ ի վեր Մեծի Տանն Կիլիկիոյ վեհափառ հայրապետ Արամ Ա. նախաձեռնած էր դատական աշխատանքներու՝ պահանջելով Կիլիկիոյ կաթողիկոսութեան դարաւոր Սիսի կաթողիկոսարանն ու կալուածները. հարցը վերջերս ներկայացուած է թրքական ատեաններուն, իսկ մերժումի պարագային՝ անշուշտ պիտի ներկայացուի նաեւ միջազգային ատեաններու: